24 గంటల్లో మమత అనుకున్నది చేశారు: మోదీ - PM Modi Targets Mamata Banerjee - EENADU
24 గంటల్లో మమత అనుకున్నది చేశారు: మోదీ
కోల్‌కతా: మంగళవారం పశ్చిమ బెంగాల్ రాజధాని కోల్‌కతాలో చోటుచేసుకున్న అల్లర్లపై ప్రధాని నరేంద్ర మోదీ విమర్శలు చేశారు. ముఖ్యమంత్రి మమతా బెనర్జీ చెప్పిన ప్రకారమే ప్రతీకారం తీర్చుకున్నారని మండిపడ్డారు. ఎన్నికల ఫలితాల గురించి ఆమె భయపడుతున్నారని, తన నీడను చూసి తానే ఆందోళనకు గురవుతున్నారని బుధవారం బెంగాల్‌లో నిర్వహించిన ర్యాలీలో ఎద్దేవా చేశారు. నిన్న జరిగిన ఘర్షణల్లో సంఘ సంస్కర్త ఈశ్వర చంద్ర విద్యాసాగర్ విగ్రహం ధ్వంసం కావడంపై భాజపా, టీఎంసీ పార్టీలు ఒకదాని మీద ఒకటి తీవ్ర స్థాయిలో విమర్శలు చేసుకుంటున్నాయి.
'ప్రతీకారం తీర్చుకుంటానని రెండు రోజుల క్రితం మమతా దీదీ బహిరంగంగా ప్రకటన చేశారు. 24 గంటల్లో ఆమె అనుకున్నది చేశారు. భాజపా జాతీయ అధ్యక్షుడు అమిత్ షా రోడ్‌ షో మీద దాడి చేశారు. రాష్ట్రంలో భాజపా ప్రభంజనాన్ని చూసి ఆమె ఆందోళనకు గురవుతున్నారు' అని మోదీ తీవ్రంగా దుయ్యబట్టారు.
24 gantallo mamata anukunnadi chesaru: modii - PM Modi Targets Mamata Banerjee - EENADU
24 gantallo mamata anukunnadi chesaru: modii
kolnata: mangalavaaram paschima bengal rajadhani kolnatalo chotuchesukunna allarlapai pradhaani narendra modii vimarsalu chesaru. mukhyamantri mamata benerji cheppina prakarame prateekaaram teerchukunnaarani mandipaddaaru. ennikala phalitaala gurinchi aame bhayapadutunnarani, tana needanu chusi taane aandolanaku guravutunnarani budhavaaram bengalle nirvahinchina rallilo eddeva chesaru. ninna jarigina gharshanallo sangha samskarta eeshwara chandra vidyasagar vigraham dhwamsam kaavadampai bhajapa, tmc paarteelu okadaani meeda okati teevra sthaayilo vimarsalu chesukuntunnayi.
'prateekaaram teerchukuntaanani rendu rojula kritam mamata deedee bahirangamgaa prakatana chesaru. 24 gantallo aame anukunnadi chesaru. bhajapa jaateeya adhyakshudu amit shaa rode sho meeda daadi chesaru. rashtramlo bhajapa prabhanjanaanni chusi aame aandolanaku guravutunnaru' ani modii teevramgaa duyyabattaaru.